CELEX: 32021R0237
Language: da
Date: 2020-12-21 00:00:00
Title: Kommissionens delegerede forordning (EU) 2021/237 af 21. december 2020 om ændring af reguleringsmæssige tekniske standarder som fastsat i delegeret forordning (EU) 2015/2205, (EU) 2016/592 og (EU) 2016/1178 for så vidt angår den dato, på hvilken clearingforpligtelsen får virkning for visse aftaletyper (EØS-relevant tekst)

17.2.2021   
               
               
                  DA
               
               
                  Den Europæiske Unions Tidende
               
               
                  L 56/6
               
            
         KOMMISSIONENS DELEGEREDE FORORDNING (EU) 2021/237
         af 21. december 2020
         om ændring af reguleringsmæssige tekniske standarder som fastsat i delegeret forordning (EU) 2015/2205, (EU) 2016/592 og (EU) 2016/1178 for så vidt angår den dato, på hvilken clearingforpligtelsen får virkning for visse aftaletyper
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 648/2012 af 4. juli 2012 om OTC-derivater, centrale modparter og transaktionsregistre (1), særlig artikel 5, stk. 2, og
         ud fra følgende betragtninger:
         
                     (1)
                  
                  
                     I Kommissionens delegerede forordning (EU) 2015/2205 (2), (EU) 2016/592 (3) og (EU) 2016/1178 (4) præciseres bl.a. de datoer, på hvilke clearingforpligtelsen for aftaler vedrørende de OTC-derivatklasser, der er anført i bilagene til nævnte forordninger, får virkning. Ved nævnte forordninger blev datoerne for anvendelse af clearingforpligtelsen for OTC-derivataftaler, som er indgået mellem modparter, som udgør en del af samme koncern, og hvor den ene modpart er etableret i et tredjeland og den anden modpart er etableret i Unionen, udsat. Det var nødvendigt at udsætte disse datoer for at sikre, at sådanne OTC-derivataftaler ikke blev omfattet af clearingforpligtelsen inden vedtagelsen af en gennemførelsesretsakt i henhold til artikel 13, stk. 2, i forordning (EU) nr. 648/2012.
                  
               
                     (2)
                  
                  
                     Siden 2018 er der ikke vedtaget nogen gennemførelsesretsakter i henhold til artikel 13, stk. 2, i forordning (EU) nr. 648/2012 vedrørende clearingforpligtelsen. Anvendelsen af clearingforpligtelsen for OTC-derivataftaler, som er indgået mellem modparter, som udgør en del af samme koncern, og hvor en modpart er etableret i et tredjeland, og den anden modpart er etableret i Unionen, er derfor blevet udsat ved Kommissionens delegerede forordning (EU) 2019/667 (5), enten indtil den 21. december 2020 eller indtil vedtagelsen af nævnte gennemførelsesretsakter. På trods af den indsats, der er gjort for at analysere tredjelandsjurisdiktioner, for hvilke en sådan gennemførelsesretsakt kan være berettiget, er der endnu ikke vedtaget nogen gennemførelsesretsakt i henhold til artikel 13, stk. 2, i forordning (EU) nr. 648/2012 vedrørende clearingforpligtelsen. Anvendelsen af clearingforpligtelsen på disse aftaler bør derfor udsættes yderligere for at undgå de utilsigtede negative økonomiske virkninger, som udløbet af denne undtagelse ville have for virksomheder i EU.
                  
               
                     (3)
                  
                  
                     Det Forenede Kongerige blev et tredjeland den 1. februar 2020, og EU-retten ophører med at finde anvendelse på og i Det Forenede Kongerige den 31. december 2020. I forbindelse med clearingforpligtelsen i forordning (EU) nr. 648/2012 tages der imidlertid ikke højde for den mulighed, at en medlemsstat udtræder af Unionen. I delegeret forordning (EU) 2015/2205, (EU) 2016/592 og (EU) 2016/1178 præciseres de datoer, på hvilke clearingforpligtelsen for aftaler vedrørende visse OTC-derivatklasser får virkning. Endvidere indeholder nævnte forordninger forskellige datoer, afhængigt af hvilken kategori modparten til nævnte aftaler tilhører. Modparter kan ikke forudse, hvad der kan ske med den status en modpart, der er etableret i Det Forenede Kongerige, har, eller i hvilken grad denne modpart vil være i stand til fortsat at levere visse tjenesteydelser til modparter, der er etableret i Unionen. De udfordringer, som parterne i en OTC-derivataftale, hvis modparter er etableret i Det Forenede Kongerige, står over for, er derfor en direkte konsekvens af en begivenhed, der ligger uden for deres kontrol, og kan stille dem ringere i forhold til andre modparter i Unionen.
                  
               
                     (4)
                  
                  
                     For at håndtere denne situation kan modparter evt. foretage en nyordning af aftalen ved at erstatte den modpart, der er etableret i Det Forenede Kongerige, med en modpart i en medlemsstat. Hvis det, grundet Det Forenede Kongeriges udtræden af Unionen, besluttes at udskifte den modpart, der er etableret i Det Forenede Kongerige, med en ny modpart, der er etableret i Unionen, kan udskiftningen udløse clearingforpligtelsen, hvis den finder sted på eller efter den dato, fra hvilken clearingforpligtelsen får virkning for nævnte aftaletype. Som følge heraf kan det blive nødvendigt, at parterne clearer nævnte aftale i en CCP, der er meddelt tilladelse eller er anerkendt. Da centralt clearede aftaler er omfattet af en anden ordning for sikkerhedsstillelse end ikke-centralt clearede aftaler, kan udløsningen af clearingforpligtelsen muligvis tvinge visse modparter til at bringe deres transaktioner til ophør, hvorved visse risici efterlades udækkede. For at sikre et velfungerende marked og lige vilkår for modparter, der er etableret i Unionen, bør modparterne kunne udskifte modparter, der er etableret i Det Forenede Kongerige, med modparter, som er etableret i en medlemsstat, uden at dette udløser clearingforpligtelsen.
                  
               
                     (5)
                  
                  
                     Desuden bør modparterne have tilstrækkelig tid til at udskifte de af deres modparter, der er etableret i Det Forenede Kongerige. Den dato, fra hvilken clearingforpligtelsen kan udløses for nyordningen af disse aftaler, bør derfor udsættes.
                  
               
                     (6)
                  
                  
                     Forordning (EU) nr. 648/2012 er blevet ændret ved Europa-Parlamentet og Rådets forordning (EU) 2019/834 (6). Som følge af denne ændring er det ikke længere nødvendigt at cleare visse OTC-derivataftaler, der er indgået før clearingforpligtelsen får virkning. Det er heller ikke længere nødvendigt at angive de mindste restløbetider for OTC-derivataftaler som omhandlet i artikel 4 i forordning (EU) nr. 648/2012. De mindste restløbetider bør derfor ikke længere angives i delegeret forordning (EU) 2015/2205, (EU) 2016/592 og (EU) 2016/1178.
                  
               
                     (7)
                  
                  
                     Delegeret forordning (EU) 2015/2205, (EU) 2016/592 og (EU) 2016/1178 bør derfor ændres.
                  
               
                     (8)
                  
                  
                     Denne forordning er baseret på det udkast til reguleringsmæssige tekniske standarder, som Den Europæiske Værdipapir- og Markedstilsynsmyndighed har forelagt for Kommissionen.
                  
               
                     (9)
                  
                  
                     Ændringerne af delegeret forordning (EU) 2015/2205, (EU) 2016/592 og (EU) 2016/1178 er begrænsede tilpasninger af den eksisterende lovramme. I betragtning af ændringernes begrænsede omfang og sagens hastende karakter ville det være meget uforholdsmæssigt for ESMA at gennemføre åbne offentlige høringer eller foretage analyser af de hermed forbundne potentielle omkostninger og fordele. Af samme grund har ESMA ikke hørt interessentgruppen for værdipapirer og markeder, der er nedsat ved artikel 37 i Europa-Parlamentets og Rådets forordning (EU) nr. 1095/2010 (7), hvilket den blev underrettet om.
                  
               
                     (10)
                  
                  
                     Det er nødvendigt at give markedsdeltagerne retssikkerhed så hurtigt som muligt, således at de i tilstrækkelig grad kan forberede sig på at opfylde kravene i forordning (EU) nr. 648/2012, hvis anvendelse vil blive berørt af nærværende forordning, navnlig med hensyn til de krav, for hvilke den gældende frist er nært forestående. Denne forordning bør derfor træde i kraft hurtigst muligt —
                  
               VEDTAGET DENNE FORORDNING:
         
            Artikel 1
            Ændringer af delegeret forordning (EU) 2015/2205
            Delegeret forordning (EU) 2015/2205 ændres som følger:
            
                        1)
                     
                     
                        Artikel 3 ændres som følger:
                        
                                    a)
                                 
                                 
                                    Stk. 2, litra a), første afsnit, affattes således:
                                    
                                                »a)
                                             
                                             
                                                den 30. juni 2022, såfremt der ikke er vedtaget nogen afgørelse om ækvivalens i henhold til artikel 13, stk. 2, i forordning (EU) nr. 648/2012 med henblik på nævnte forordnings artikel 4, som dækker OTC-derivataftalerne i bilaget til nærværende forordning og vedrører det relevante tredjeland,«.
                                             
                                          
                              
                                    b)
                                 
                                 
                                    Følgende indsættes som stk. 3:
                                    
                                       »3.   For så vidt angår aftaler vedrørende en OTC-derivatklasse anført i bilaget får clearingforpligtelsen, uanset stk. 1 og 2, virkning fra den 18. februar 2022, såfremt følgende betingelser er opfyldt:
                                       
                                                   a)
                                                
                                                
                                                   clearingforpligtelsen er ikke udløst senest den 18. februar 2021
                                                
                                             
                                                   b)
                                                
                                                
                                                   aftalerne er nyordnet alene med det formål at udskifte den modpart, der er etableret i Det Forenede Kongerige, med en modpart, som er etableret i en medlemsstat.«
                                                
                                             
                                 
                              
                  
                        2)
                     
                     
                        Artikel 4 udgår.
                     
                  
         
            Artikel 2
            Ændringer af delegeret forordning (EU) 2016/592
            Delegeret forordning (EU) 2016/592 ændres som følger:
            
                        1)
                     
                     
                        Artikel 3 ændres som følger:
                        
                                    a)
                                 
                                 
                                    Stk. 2, litra a), første afsnit, affattes således:
                                    
                                                »a)
                                             
                                             
                                                den 30. juni 2022, såfremt der ikke er vedtaget nogen afgørelse om ækvivalens i henhold til artikel 13, stk. 2, i forordning (EU) nr. 648/2012 med henblik på nævnte forordnings artikel 4, som dækker OTC-derivataftalerne i bilaget til nærværende forordning og vedrører det relevante tredjeland,«.
                                             
                                          
                              
                                    b)
                                 
                                 
                                    Følgende indsættes som stk. 3:
                                    
                                       »3.   For så vidt angår aftaler vedrørende en OTC-derivatklasse anført i bilaget får clearingforpligtelsen, uanset stk. 1 og 2, virkning fra den 18. februar 2022, såfremt følgende betingelser er opfyldt:
                                       
                                                   a)
                                                
                                                
                                                   clearingforpligtelsen er ikke udløst senest den 18. februar 2021
                                                
                                             
                                                   b)
                                                
                                                
                                                   aftalerne er nyordnet alene med det formål at udskifte den modpart, der er etableret i Det Forenede Kongerige, med en modpart, som er etableret i en medlemsstat.«
                                                
                                             
                                 
                              
                  
                        2)
                     
                     
                        Artikel 4 udgår.
                     
                  
         
            Artikel 3
            Ændringer af delegeret forordning (EU) 2016/1178
            Delegeret forordning (EU) 2016/1178 ændres som følger:
            
                        1)
                     
                     
                        Artikel 3 ændres som følger:
                        
                                    a)
                                 
                                 
                                    Stk. 2, litra a), første afsnit, affattes således:
                                    
                                                »a)
                                             
                                             
                                                den 30. juni 2022, såfremt der ikke er vedtaget nogen afgørelse om ækvivalens i henhold til artikel 13, stk. 2, i forordning (EU) nr. 648/2012 med henblik på nævnte forordnings artikel 4, som dækker OTC-derivataftalerne i bilaget til nærværende forordning og vedrører det relevante tredjeland,«.
                                             
                                          
                              
                                    b)
                                 
                                 
                                    Følgende indsættes som stk. 3:
                                    
                                       »3.   For så vidt angår aftaler vedrørende en OTC-derivatklasse anført i bilaget får clearingforpligtelsen, uanset stk. 1 og 2, virkning fra den 18. februar 2022, såfremt følgende betingelser er opfyldt:
                                       
                                                   a)
                                                
                                                
                                                   clearingforpligtelsen er ikke udløst senest den 18. februar 2021
                                                
                                             
                                                   b)
                                                
                                                
                                                   aftalerne er nyordnet alene med det formål at udskifte den modpart, der er etableret i Det Forenede Kongerige, med en modpart, som er etableret i en medlemsstat.«
                                                
                                             
                                 
                              
                  
                        2)
                     
                     
                        Artikel 4 udgår.
                     
                  
         
            Artikel 4
            Ikrafttræden
            Denne forordning træder i kraft dagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i hver medlemsstat.
         
         
            Udfærdiget i Bruxelles, den 21. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 201 af 27.7.2012, s. 1.
         
            (2)  Kommissionens delegerede forordning (EU) 2015/2205 af 6. august 2015 om supplerende regler til Europa-Parlamentets og Rådets forordning (EU) nr. 648/2012 for så vidt angår reguleringsmæssige tekniske standarder for clearingforpligtelsen (EUT L 314 af 1.12.2015, s. 13).
         
            (3)  Kommissionens delegerede forordning (EU) 2016/592 af 1. marts 2016 om supplerende regler til Europa-Parlamentets og Rådets forordning (EU) nr. 648/2012 for så vidt angår reguleringsmæssige tekniske standarder for clearingforpligtelse (EUT L 103 af 19.4.2016, s. 5).
         
            (4)  Kommissionens delegerede forordning (EU) 2016/1178 af 10. juni 2016 om supplerende regler til Europa-Parlamentets og Rådets forordning (EU) nr. 648/2012 for så vidt angår reguleringsmæssige tekniske standarder for clearingforpligtelsen (EUT L 195 af 20.7.2016, s. 3).
         
            (5)  Kommissionens delegerede forordning (EU) 2019/667 af 19. december 2018 om ændring af delegeret forordning (EU) 2015/2205, delegeret forordning (EU) 2016/592 og delegeret forordning (EU) 2016/1178 med henblik på udsættelse af datoerne for udsat anvendelse af clearingforpligtelsen for visse OTC-derivataftaler (EUT L 113 af 29.4.2019, s. 1).
         
            (6)  Europa-Parlamentets og Rådets forordning (EU) 2019/834 af 20. maj 2019 om ændring af forordning (EU) nr. 648/2012 for så vidt angår clearingforpligtelsen, suspension af clearingforpligtelsen, indberetningskrav, risikoreduktionsteknikker for OTC-derivataftaler, der ikke cleares af en central modpart, registrering af og tilsyn med transaktionsregistre samt krav til transaktionsregistre (EUT L 141 af 28.5.2019, s. 42).
         
            (7)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).